Limpach BE

Limpach (prononcu limpaĥ) estis ĝis la 31-a de decembro 2009 komunumo de la distrikto Fraubrunnen kaj ekde la 1-a de januaro 2010 komunumo de la administra distrikto Berno-Mezlando en Kantono Berno, Svislando. Ĝi havis 329 loĝantojn je la 31-a de decembro 2009.

 Geografio 
Limpas situas ĉe la suda flanko de la Valo de Limpach, norde de la altebenaĵo de Rapperswil, proksimume 14 kilometrojn norde de la federacia urbo Berno kaj 12 kilometrojn sudokcidente de Soloturno. La nordan limon de la komunumo formas la rivereto Limpach, kiu samtempe estas la kantona limo inter Berno kaj Soloturno. La komunumo konsistas el la vilaĝo Limpach kaj la setlejoj Feld, Moosgass kaj Voriholz, kaj diversaj izolitaj bienoj. La teritorio de la komunumo etendiĝas sur areo de 4,45 km², de kiuj 21,8% estas kovritaj de arbaro, 70,3% servas por agrikulturo kaj 7,4% por setlado.Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Limpach limas en nordo al Buchegg (SO), en nordoriento al Bätterkinden, en oriento al Schalunen, en sudo al Büren zum Hof, en okcidento al Mülchi, kaj en nordokcidento al Unterramsern.

 Trafiko 
Tra la komunumo pasas de oriento al okcidento la kantona ĉefvojo n-ro 251 de Bätterkinden tra Messen al Rapperswil, kiu en la vilaĝocentro kruciĝas kun flanka vojo de Fraubrunnen al Aetigkofen. Per poŝtaŭtolinio de Bätterkinden al Messen la komunumo estas konektita al la publika transportreto.

 Historio 
La unua dokumenta mencio de Limpach datiĝas el la jaro 1276 jam en ĝia aktuala formo Limpach. Dum mezepoko Limpach apartenis al la Monaĥejo Fraubrunnen. Post la reformacio ĝi estis integrita al la berna Voktejo Fraubrunnen. La alta jurisdikcio apartenis al la Grafoj de Kiburgo kaj transiris en la jaro 1406 al Berno. Tribunalejo estis la kampara tribunalo de Zollikofen. En la jaro 1803 Limpach estis atribuita al la distrikto Fraubrunnen, kaj ekde la 1-a de januaro 2010 ĝi apartenas al la administra distrikto Berno-Mezlando.Fonto: Anne-Marie Dubler: Limpach en Historia Leksikono de Svislando (2008-01-22)

 Vidu ankaŭ 
 Aliaj signifoj de Limpach

 Notoj kaj referencoj 


 Eksteraj ligiloj 

 Oficiala retejo de la komunumo Limpach

 Bildoj